open-index/open-wikipedia-markdown huggingface dataset:
Gamarrako parkea

**Gamarrako parkea**, Arabako Gasteiz hiriburuaren ipar-ekialdean dagoen hiri parke bat da. Zadorra ibaiaren ibilbidean dago, 186.000 metro karratuko azalera du eta Gasteizko Eraztun Berdearen zati da.

## Kirol instalakuntzak 
Parkean, maiatzaren amaieratik irailaren hasiera artean irekiak egon ohi diren igerilekuak daude. Tenis eta padel pistak, errugbi zelaia, futbol 7ko bi zelai, bi saskibaloi jokaleku, lau pilotaleku (horietako bi estaliak), belodromoa, arabar bolo jokolekua, minigolf zelaia eta hondartza-boleibol jokalekua ere badauzka

## Bestelako zerbitzuak 
Kolunpioak, arropagela, aldagelak, kafetegia eta jatetxea. Ikastaroak.

## Iruditegia 

Irudi:Vitoria - Parque de Gamarra 10.jpg|Igerilekua.
Irudi:Vitoria - Parque de Gamarra - Bar-Restaurante Comes Gamarra 4.jpg|Taberna-jatetxea.
Irudi:Vitoria - Parque de Gamarra 25.jpg|Kolunpioak.
Irudi:Vitoria - Parque de Gamarra 18.jpg|Pilotalekua.

## Kanpo estekak
Chester Bennington

**Chester Charles Bennington** (Phoenix, 1976ko martxoaren 20a - Palos Verdes Estates, Kalifornia, 2017ko uztailaren 20a) Linkin Park eta Dead By Sunrise taldeetako abeslari eta musikagilea izan zen. 2000an *Hybrid Theory* diskoaren argitalpenarekin ezaguna egin zen, Linkin Parken lehen diskoa. Diskoak arrakasta komertzial handia izan zuen eta RIAA elkarteak diamantezko diskoa eman zion. *Meteora*, *Minutes to Midnight*, *A Thousand Suns*, *Living Things*, *The Hunting Party* eta *One More Light* diskoak egin zituen, ondoren. 2005ean Dead By Sunrise taldea sortu zuen. *Hit Parader* aldizkariaren arabera heavy metaleko 100 abeslari onenen artean 46. postuan kokatuta zegoen.

## Biografia 
Bere ama erizaina zen eta bere aita detektibea izan zen. Bere gurasoak 11 urte zituenean dibortziatu egin ziren. Txikitatik Chesterrek alkohola eta drogak kontsumitzen ibili zen, baita marrazten eta poesiak eta abestiak idazten.

Eskolan ez zituen ia lagunik, eta iraintzen eta jotzen zuten. Gainera, familiaren lagun batengandik sexu-abusuak jasan zituen 13 urteetaraino, baina bere ingurukoek gay zela ez pentsatzeko, ez zuen ezer esan.

Bestalde, drogetara zeukan adikzioa gainditu zuen, eta hizketaldi askotan drogen erabilera okerra salatu zuen.

2017ko uztailaren 20 bere buruaz beste egin zuen, bere lagun mina Chris Cornell urtebetetzearekin kointziditzen. Bere omenez, *Linkin Park* taldeko beste kideak kontzertu ikaragarri bat eman zuten Los Angelesen, mundu osoko abeslariak gonbidatzen, *Linkin Park and friends celebrate life in honor of Chester Bennington* deiturikoa.

## Lana 
Musikari bezala egindako bere lana Phoenixen hasi zen,*Grey Daze* deituriko musika-taldean hasi zen, baina ez zuten ezer lortu. Urte batzuk geroago, *Xero* (geroago *Linkin Park* bihurtuko zena) izeneko Kaliforniako musika-taldearen kide izateko proba batean parte hartu zuen. *Xero*ko kideak Chester aukeratu zuten bere kide berri bezala, eta izena aldatu zioten taldeari; *Linkin Park* deitzen hasi zen.

Horrela, taldea osatuta zegoen. Denbora berean, *Warner Brothers Music* musika-ekoizle taldearekin kontratu bat sinatu zuten, *Hybrid Theory* izeneko musika-diskoa sortzeko. Disko hau 2000. urtean sortu zuten eta XXI. mendeko diskorik erosiena da, 22 milioi saldu dira mundu osoan. Azken urte hauetan beste sei disko sortu dituzte: *Meteora* 2006an, *Minutes to midnight* 2007an, *A thousand suns* 2009an, *Living things* 2012an, *The hunting party* 2014an eta *One more light* 2017an.

Bestalde, beste artistekin komunean egindako diskoak ere egin dituzte, hala nola, *Reanimation J-Zay*rekin eta *Recharged Steve Aoki*rekin. Gainera, beste hiru ere sortu dituzte, bere biretan emandako kontzertuak biltzen: *Life in Texas*, *Roads to revolution* eta *One more light live.*

Chester Benningtonek beste musika taldeekin eta abeslariekin ere lankidetza-harremanak izan ditu: *King of chaos*, *Stone Temple Pilots*, *Dead by Sunrise*, *Buck of Weenies* taldeekin eta Chris Cornellekin.* Azken honen lagun mina zen eta haren bi semeen aitabitxia zen.

Horretaz gain, lau filmetan parte hartu egin du: *Clank, Clank*, *High voltage*, *Saw 3D* eta *Artifact.''
Ait Amira

**Ait Amira** (; ) Chtouka-Ait Baha probintzian dagoen herria da, Souss-Massa eskualdean, Maroko. 2014ko zentsuaren arabera 76.646 biztanle zituen.

## Kanpo estekak
Krakus

**Krakus**, **Krak** edo **Grakch** printze poloniar mitikoa izan zen, Krakoviako errege eta sortzailea, Lekiten (poloniarrak) tribuaren agintaria. Krakus Wawelgo gazteluaren ustezko egilea da eta Wawelgo herensugea hiltzea ere lortu zuen, sufrez betetako hildako ardi bat jaten emanez. Azken hori dela eta Krak zapataria Krakus printzea bilakatu zen, eta geroago erregea. Krakusen lehen aipamena, orduan Grakch idatzitakoa, 1190. urteko Chronica seu origenale regum e principum Poloniae da. Erromatar Inperioko armadak, hegoaldetik erasotzen zutenean, garaitu zituela ere aipatzen da.

J. Banaszkiewicz historialariak Krak izena "Krakula" hitz preeslaviarra dela uste du, epailearen langilea esan nahi duena. Hitz-erro berbera txekiarrak eta errusiarrak izendatzeko hitzarmenetan erabili dira. Hala ere, Cetwiński eta Derwich historialariek beste etimologia bat proposatzen dute, batzuen ustez probableagoa, Krak haritza esanahia duena, zuhaitz sakratua, gehienetan genealogia kontzeptuarekin loturik.

Krakus muinoa, gaur egun arte existitzen dena, lehen Krakusen aztarnak zituela sinesten zen. Ikerketa arkeologiko sakonaren gaia izan da 1934-38 urteetan, ordea, ez da inoiz aurkitu hilobirik. Muinoak 50 metro baino gehiagoko diametroa du. Ikerketaren arabera, VIII. eta X. mendeen artean eraiki zen, gaur egun ez dagoen hilobi gune zahar baten elementu nagusia bezala.

Krak-en eta Wanda printzesaren kondaira Wincenty Kadlubek-ek idatzitako antzinako poloniar historian agertu zen; Krok eta Libussa bezalako kondairaren antzekoa, Cosmas Pragakoaren antzinako txekiar historian agertu zen.

## Ikus, gainera 
* Wanda printzesa, Kraken elezaharretako alaba
* Krakus II, Kraken elezaharretako semea
* Lech II, Kraken elezaharretako semea

## Kanpo estekak
Hyde Parkeko koartelak (Sydney)

**Hyde Parkeko koartelak**, Australiako Sydney hirian dagoen eraikin historiko multzo bat da.

1812-1819 artean, Hegoaldeko Gales Berriko Lachlan Macquarie gobernatzailearen agintaldian, eraiki ziren, Britainiar Inperioaren kolonizazio garaian lan astunetara derrigortuak izan ziren presoentzako bizileku gida. Francis Howard Greenway arkitektoak proiektatu zituen, honek ere iraganean Erresuma Batuan iruzurgilea izateagatik Australiara deportatua.

Eraikinak Georgiar estiloan eta adreilu gorriz eraikiak daude. Beren lehenbiziko erabilpena XIX. mendearen amaieraldera amaitu zen, presoak Cockatoo uhartera lekualdatuak izan zirenean. Ondoren erabilpen ugari izan zituen, inprimategitik hasi eta epaitegiraino. Gaur egun eraikinen historiari buruzko museoaren kokalekua da.

## Kanpo estekak
Michael Cusack

**Michael Cusack**, , (Carran, Clare konderria, 1847ko irailaren 20a - Dublin, 1906ko azaroaren 27a) irlandar irakasle eta kultur-kirol ekintzaile bat izan zen, irlandera irakasten zuen. Elkarte Atletiko Gaelikoaren sortzailea izen zen, alegia, gaur egun Joko gaelikoak arautu eta kirol txapelketak antolatzen dituen erakunde nagusia.
Pablo Iglesias

**Pablo Iglesias** honakoa izan daiteke:
* Pablo Iglesias Posse, PSOEren sortzailea
* Pablo Iglesias Turrión, Podemosen idazkari nagusia 2021eko udaberri arte
Carran

**Carran** () Irlandako udalerri txiki bat da, Clare konderrian dagoena. 2011ko erroldaren arabera 106 biztanle zituen. The Burren eskualdean dago.

## Herritar ezagunak 
* Michael Cusack (1847-1906), irakazlea eta Elkarte Atletiko Gaelikoare sortzaileetako bat.

## Kanpo estekak
Krakus muinoa

thumb|Krakus muinoa
**Krakus muinoa** (), **Krak muinoa** ere deitzen dena, Krakoviako (Polonia) Podgórze barrutian kokatuta dagoen tumulu bat da; Krakoviako fundatzaile mitikoaren gorpuzkien gordelekua izateko pentsatuta, Krakus legendazko errege zela eta. Lasota mendian kokatuta dago, Krakoviako hirigunearen hegoaldean 3 kilometrora inguru (271 metroko altueran), 60 metroko oinaren diametroa eta 16 metroko altuera duena. Gertuko Wanda muinoarekin batera, Krakoviako bi prehistoriako tumuluetako bat eta gizakiak egindako Krakoviako egiturarik zaharrena da. Hurbil ere badira beste bi ez historiaurrekoak, gizakiek egindako tumuluak, Kościuszko muinoa, 1823an eraiki zuten, eta Piłsudski muinoa, 1937an amaituta. Lauek osatzen dute Krakoviako lau muino oroigarriak.
thumb|Krakus muinoaren 1933ko ikerketa arkeologikoa

## Historia 
Mendixkaren adina eta jatorria misterioa izaten jarraitzen dute, nahiz eta erlijio eta oroitzapenen helburua tumuluei eman dieten. 1930eko hamarkadaren erdialdera egindako indusketek agerian utzi zuten lurzoruz eta soropilez estalitako egurrezko erdigune sendo bat dela. Objektu batzuk, VIII. eta X. mendeen artekotzat jo dituztenak, aurkitu ziren barruan, baina giza aztarnarik edo hezurrik ez ziren aurkitu. Hipotesiaren arabera, mendixka zeltiar jatorrikoa da, eta K.a. II. edo I. mendekoa da. Jatorri mitikoak mendixkari ere lotuta dira. Esaten da Krakus eraiki zutela Krakus erregearen heriotzari ohore egiteko, herritarrek dolu egin zutenean mahukak hareaz eta lurrez bete eta Krakus mendixkaren tokira eraman zuten, paisaiaren gaineko aginte mendixka bat sortzeko, Krakus erregea izan zen bezala. Jatorriz, lau tumulu txikiagoak jarri zituten Krakus muinoaren inguruan, baina XIX. mendean eraitsi ziren Krakoviako hiriaren harresia sortzeko.
thumb|Krakus muinoa neguan
Antzinako beste egitura batzuen antzera, Stonehenge bezalakoak, Krakus muinoa astronomiazko asmoekin eraikia izan daiteke. Krakus muinoaren gainean bazaude eta Wanda muinoera begira, egusentian, Beltane goizean, Bigarren zeltiar festa-egunik handiena, eguzkia ikusiko dugu Wanda muinoera zuzen igotzen.

1830eko hamarkadaren erdialdera arte, Krakus muinoaren maldetan, Pazko Astean zehar folklore jaialdi bat ospatu zen urtero. 2000. urtean berpiztu da eta urtero egiten da berriro.
thumb|Ikuspegia Krakus muinoaren goialdetik

## Ikus, gainera 
* Wanda muinoa, Krakusen alabaren hilobi mitikoa
* Kościuszko muinoa Krakovian
* Piłsudski muinoa, Krakovia

## Kanpo estekak
Ex Machina (filma)

***Ex Machina***, baita ***ex_machina*** edota ***EX_MACHINA*** bezala ere, 2015eko Alex Garland estatubatuar zinema zuzendari, ekoizle, gidoilari eta idazleak zuzendu, ekoitzi eta idatzitako zientzia-fikziozko thriller film independiente bat da. Domhnall Gleeson, Alicia Vikander, Sonoya Mizuno eta Oscar Isaac aktoreek antzeztu zuten.

## Argumentua 
Caleb (Domhnall Gleeson) Bluebook munduko internet bilatzaile konpainia handienean lan egiten duen 24 urteko kodifikatzaileak lehiaketa bat irabazi du, saria Alaskako mendietan dagoen ikerketa zentru batean isolaturik bizi zen Nathan (Oscar Isaac) konpainiaren presidente xelebrea bisitatzea izango da. Caleb kokaleku isolatu hartara iristean, esperimentu bitxi eta erakargarri batean parte hartu beharko duela jabetuko da, Ava (Alicia Vikander) munduko lehenbiziko adimen artifizialdualarekin elkarbizitzea, berau neska gazte eder itxura duen robot batean gorpuztua dago.

## Aktoreak 
* Alicia Vikander: Ava
* Domhnall Gleeson: Caleb Smith
* Oscar Isaac: Nathan Bateman
* Sonoya Mizuno: Kyoko
* Symara A. Templeman: Jasmine
* Elina Alminas: Amber
* Gana Bayarsaikhan: Jade
* Tiffany Pisani: Katya
* Claire Selby: Lily
* Corey Johnson: Jay, helikoptero pilotua

## Kanpo estekak 
* *Ex Machina* filmaren iragarkia ikusgai. Youtube.com 
* IMDBko fitxa irakurgai
Dolar singapurtar

*Artikulu hau Singapurreko dibisari buruzkoa da; beste esanahietarako, ikus «Dolar».*

**Dolar singapurtarra** (mandarin txinera sinplifikatuaz: 新加坡元, malaysieraz: *Ringgit Singapura*, tamilez: சிங்கப்பூர் வெள்ளி, ingelesez: *Singapore dollar*), Singapurko Errepublikan zirkulazioan dagoen dibisa da. Bere ISO 4217 kodea **SGD** da eta bere sinboloa $ edo S$, dolar eta peso izeneko beste diru mota batzuetatik bereizteko. Dolar singapurtar banako baten ehunena zentimo deitzen da eta dolar bakoitza 100 zentimoz osatuta dago.

## Historia 
## Erreferentziak 
## Kanpo estekak 
*  Singapurreko Diru Agintaritzaren webgunea.
Norberto Almandoz

**Norberto Almandoz Mendizabal** (1893ko ekainaren 5a, Astigarraga, Gipuzkoa &ndash; 1970eko abenduaren 7a, Sevilla) euskal apaiz musikagile, organista eta musika kritikari bat izan zen.
Wanda printzesa

**Wanda printzesa** (ustez, VIII. mendean bizi izan zen Polonian) Krakusen alaba zen, Krakoviako sortzaile mitikoa. Aitaren heriotzaren ondoren, poloniarren erregina bihurtu zen, baina bere burua hil zuen nahi ez zuen ezkontza saihesteko.

## Wanda kondaira Kadłubek-ek lehen kontatua 
Wanda kondairako lehen idazkia Wincenty Kadłubek kronikari poloniarrak idatzi zuen. Istorioaren bertsio honetan, Wandak Polonia gobernatu zuen Krakus Poloniako errege mitikoaren ondoren. Bere lurrak "Alamaniar tirano batek" inbaditu zituenean, aurreko erregearen heriotza aprobetxatzea bilatzen zuenean, Wanda bere tropak haren kontra eraman zituen. Bere edertasuna ikustean, alemaniar tropek uko egin zioten borrokatzeari eta bere buruzagia suizidatu egin zen. Istorioaren amaieran, Kadłubekek "Vandalus ibaia gero izendatzen dute" eta, horregatik, "Vandaloak" izenez ezagutzen ziren berak gobernatutako jendea. Bertsio honetan Wanda ez zen ezkondu eta bizitza luzea izan zuen.

## Kondairaren geroko bertsioak 
Ipuinaren ondorengo bertsioak nabarmen aldatzen dira. Wielkopolskako Kronikaren bertsioan, Rytygier buruzagi alemaniarrak, hasieran, Wandakin ezkondu nahi izan zuen eta bere lurrak inbaditu zituen ezetza jaso zuenean. Honetan, batailan zehar hil zen, Wanda, ondoren bere buruaz beste egin zuen, jainko paganoei garaipena eskertzeko eta sakrifizio gisa. Istorioaren beste bertsio batzuetan, Wanda bere burua hil zuen, Vistula ibaira botatzean, badakielako bizirik irauten duen bitartean etorkizuneko ezkongai izango direla, ezkundu nahi ez izatearen aitzakia erabiliko duena inbaditzeko.

## Kanpo estekak
Tapoa probintzia

**Tapoa** Burkina Fasoko 45 probintzietako bat da, Ekialdeko eskualdean kokatua. Bere hiriburua Diapaga da. 14.594 km2 ditu eta 2006an 341.782 biztanle zituen.

## Departamenduak 
Tapoa probintzian 3 departamendu daude:

## Erreferentziak 
## Kanpo estekak
Kénédougou probintzia

**Kénédougou** Burkina Fasoko 45 probintzietako bat da, Ekialdeko eskualdean kokatua. Bere hiriburua Orodara da. 8.137 km2 ditu eta 2006an 283.463 biztanle zituen.

## Departamenduak 
Houet probintzian 10 departamendu daude:

* Djigouera departamendua
* Koloko departamendua
* Kourignon departamendua
* Kourouma departamendua
* Morolaba departamendua
* N'dorola departamendua
* Orodara departamendua
* Samoghohiri departamendua
* Samorogouan departamendua
* Sindo departamendua

## Erreferentziak 
## Kanpo estekak
Loroum probintzia

**Loroum** Burkina Fasoko 45 probintzietako bat da, Iparraldeko eskualdean kokatua. Bere hiriburua Titao da. 11.117 km2 ditu eta 2006an 141.095 biztanle zituen.

## Departamenduak 
Loroum probintzian 4 departamendu daude:

## Erreferentziak 
## Kanpo estekak
Iñaki Irigoien

**Iñaki Irigoien Etxebarria** (Bilbo, 1935eko uztailaren 30a) dantzari, irakasle, ikertzaile eta dantza bultzatzailea da. Dindirri dantza taldean dantzari eta zuzendari izan zen.

## Dantzari (1952-1960) eta dantza-zuzendari (1960-1970) 
thumb|260px|Iñaki Irigoienen omenez Dantzariak aldizkariak atera zuen 58. ale bereziko azala.
Dantzan Basurtuko (Bilbo) *Beti Jai Alai* taldean ikasi zuen,  Silvestre Elezkano *Txilibrin* irakasle igorretarrarekin. Hamalau urterekin hasi zen; Alfonso anaia zaharrena zena ere talde berean ibiltzen zen garai hartan. *Dindirri* taldean geroago hasi zen 1952an; hasieran zortzi urtez dantzari, baina gero 1960an Txelu Etxebarriak zuzendaritza utzi zuenean, Irigoienek lan hori hamar urtez hartu zuen.

thumb|400px|Aurreskua Begoñan (Villaamil, 1850). Koadro hori eta antzekoak iturria izan dira Begoñako aurreskua berreskuratzeko, jantzietarako batez ere.

## Soziologo eta dantza-ikertzaile (1970-1978) 
Gaztetan ezin eta 35 urterekin hasi zen soziologia ikasi zuen Deustuko Unibertsitatean 1970tik 1975era bitarte, eta geroago dantza tradizionalaren alde soziologikoak ere aztertu ditu: aldaketak gizartean eta dantzetan, emakumeen papera folkloreko dantzetan, dantza ikasketen eza, dantzaren herrikoitasuna, eta dantzaren osasuna.

## Euskal Dantzarien Biltzarreko lehendakari (1978-1990) 
Euskal Dantzarien Biltzarra eta Bizkaiko Dantzarien Biltzarra erakundeen sortzaileetako bat izan zen, baita horien lehendakaria ere 1978tik 1990era arte gutxienez. 1978an bertan antolatu zuen Iruñean Dantzari Egun arrakastatsua eta Basauriko Dantza Agerketak ere antolatu izan ditu. Bestalde hainbat dantza ikertu eta berreskuratu ditu gero, besteak beste, Bilboko dantzak, Begoñako aurreskua eta ezpata-dantza, Oñatiko dantzak, Xemeingo ezpata-dantza, Lekeitioko kaxarranka, Durangaldeko dantzak (Berriz eta Garai).

## Omenaldiak (2013) 
Bilboko Euskal Museoak eta Bizkaiko Dantzarien Biltzarrak omenaldia eskaini zioten 2013ko apirilaren 13an museoan bertan, eta hurrengo astean Unamuno plazan ere Durangaldeko dantzen erakustaldi batekin. Urte berean, haren omenez, *Dantzariak* aldizkariak ale berezi osoa argitaratu zuen.

Eusko Ikaskuntzak banatzen duen Manuel Lekuona Sariko hautagaia izan zen 2017ko edizioan beste hauekin batera: Fermin Leizaola, Jon Kortazar, Andres Iñigo eta Jokin Apalategi. 

## Argitalpenak 
* Errebonbilloak. Gerediaga Elkartea. Elorrioko Udala.
* Las fiestas de Bilbao. Danzas y músicas entre los siglos XVI y XIX. Bidebarrieta aldizkaria
* Baile al suelto en Euskal Herria: formas populares y evoluciones coreográficas. Eusko Ikaskuntza.
* Garai: Costumbres, Fiestas y Danzas. Garai.
* Tamborileros en Bilbao Durante el siglo XIX. Txistulari y Bidebarrieta aldizkaria

## Erreferentziak 
## Ikus, gainera 
* Euskal dantzak
Benevento Calcio

**Benevento Calcio** Italiako futbol talde bat da, Benevento hirikoa.

Etxeko partidak Stadio Ciro Vigoriton jokatzen ditu.

## Historia 
1929 urtean *Associazione Calcio Benevento* taldea sortu zen baina historia guztian zehar serie B eta C artean aritu zen eta hainbat aldita birsortu behar izan zen.

2005ean **Benevento Calcio** sortu zen eta serie C2 mailan hasi zen jokatzen. 2008an serie C1-era igo zen, 2016an serie B-ra eta 2017an bosgarren egin eta play-offak jokatu ondoren Serie A-ra igotzea lortu zuen, urtebeterako ordea.

## Kanpo estekak 
*  Webgune ofiziala
SPAL 2013

**SPAL 2013** (izen osoa, *Società Polisportiva Ars et Labor 2013*) Italiako futbol talde bat da, Ferrara hirikoa.

Etxeko partidak Stadio Paolo Mazzan jokatzen ditu.

## Historia 
1907an *Circolo Ars et Labor* sortu zen Ferraran, 1913an *Società Polisportiva Ars et Labor* (S.P.A.L.) bihurtu zena. 1920 eta 1925 artean Serie A-n jokatu zuen. 1939 eta 1943 artean Bigarren Mundu Gerraren ondorioz taldearen kirol jarduerak bertan behera gelditu ziren, baina *Associazione Calcio Ferrara* izeneko talde bat eratu zen hainbat partida jokatzeko. Gerra ondoren taldeak bere jarduerak abiatu zituen berriz eta 1951 eta 1968 artean maila gorenean izan zen. Hau izan zen taldearen urrezko aroa, 1960an ligan bosgarren egin baitzuen eta 1962an Kopako finala jokatu baitzuen, SSC Napolik 2-1 emaitzaz garaitu zuen. 1968an maila galdu zuen eta gainbehera iritsi zitzaion, hasieran kirol mailan eta ondoren maila ekonomikoan.

2005ean taldea birsotu zen eta **SPAL 1907** izena hartu zuen. Egoerak ez zuen hobera egin eta 2013an talde berria sortu behar izan zen, **SPAL 2013**. Serie D mailan hasi zuen ibilera eta 2017an Serie B irabazita maila gorenera iritsi zen.

## Uniformea 
## Palmaresa 
### Italian: 2 
* Italiako futbol liga (0): bosgarren 1960an.
* Serie B (2): 1951, 2017.
* Italiako futbol kopa (0): finbalista 1962an.

## Kanpo estekak 
*  Webgune ofiziala
Bramall Lane

**Bramall Lane** Ingalaterrako Sheffield hiriko futbol zelai bat da. Sheffield United Football Club futbol taldearen egoitza da.

1855eko apirilaren 30ean inauguratu zen. Gaur egun oraindik ere Premier League nahiz futbol partidu profesionalak jokatzen den munduko estadiorik zaharrena da, horrek Ingalaterran sekulako ospea bereganatu dio.

## Iruditegia 

Irudi:Bramall_Lane_End.jpg|Barnealdea.
Irudi:Bramall Lane GAC Stand.jpg|Kanpoaldea.
Irudi:Bramall Lane Sept09.JPG|Urrutitik ikusita.
Irudi:Bramall_Lane_football_ground_-_plan.png|Estadioaren oinplanoa.

## Kanpo estekak
Sicario (2015eko filma)

***Sicario*** (euskaraz, *Sikario*) 2015eko Denis Villeneuve kanadar zinema zuzendariak zuzendutako thriller film bat da. Emily Blunt, Benicio del Toro eta Josh Brolin aktoreek antzeztu zuten.

*Sicario: Day of the Soldado* (2018) jarraipena izan du.

## Argumentua 
AEBen eta Mexikoren arteko mugan legerik gabeko eremua hedatzen da. Mat Graver (Josh Brolin) SWAT estatubatuar eliteko eraso indar talde bereziko ofizialak Kate Macer (Emily Blunt) FBIko agente gazte eta idealista erreklutatu berri du, indartzen ari diren droga kartelen aurka lagun diezaien. Iragan nahiko iluneko Alejandro Gillick (Benicio Del Toro) aholkulari misteriotsuak lagundurik, taldea bidaia klandestino batean barneratu, eta jazotakoak Kateri bizirauteko ordu arte sinisten zuen guztiaz zalantzan jartzera behartu du.

## Aktoreak 
* Emily Blunt: Kate Macer
* Benicio del Toro: Alejandro Gillick
* Josh Brolin: Matt Graver
* Victor Garber: Dave Jennings
* Jon Bernthal: Ted
* Daniel Kaluuya: Reggie Wayne
* Jeffrey Donovan: Steve Forsing
* Raoul Trujillo: Rafael
* Julio Cesar Cedillo: Fausto Alarcón
* Hank Rogerson: Phil Coopers
* Bernardo Saracino: Manuel Díaz
* Maximiliano Hernández: Silvio

## Kritikak eta sariak 
Oso kritika onak jaso zituen *Sicario*-k, bereziki goraipatu zizkioten lortutako errealismoa eta erritmo bizia. Genero pelikula izan arren, Villeneuvek Cannesko Sail Ofizialean muturra sartzea lortu zuen, eta bertan izandako harrera onak ahalbidetu zion filmari oihartzun handiagoa lortzea. Ekonomikoki ere negozio ona izan zen: 30 milioi estatubatuar dolarreko (25,8 milioi euro) aurrekontua izan zuen, eta 85 milioi inguru (73 milioi euro) eskuratu zituen.

Oscar Sarietarako hiru izendapen jaso zituen: Argazkigintza onenaren Oscar Saria, Jatorrizko soinu banda onenaren Oscar Saria eta Soinu edizio onenaren Oscar Saria. Ez zuen batere lortu, baina filma bere horretan ez uztea erabaki zuten ekoizleek. Horiek horrela, *Sicario*-ren jarraipena prestatzera ekin zioten berehala. 2016an *Sicario: Day of the Soldado* izeneko jarraipena filmatzen hasi ziren eta 2018an estreinatu zuten.

## Erreferentziak 
## Kanpo estekak 
* *Sicario* filmaren iragarkia ikusgai. Youtube.com 
* Webgune ofiziala 
* IMDBko fitxa irakurgai
Racecourse Ground

**Racecourse Ground**, , Galesko Wrexham hiriko futbol zelai bat da. Wrexham Football Club futbol taldearen egoitza da.

1807an inauguratu zen, eta 1864an, bertan, futbol partiduak jokatzen hasi ziren. Errekorren Guinness Liburuaren arabera, gaur egungo munduko nazioarteko partidu bat jokatu izan zen estadiorik zaharrena da, 1877an Galesko futbol selekzio nazionala eta Eskoziako futbol selekzio nazionalaren arteko partiduaren jokalekua izan baitzen. Historian zehar, zelai honetan kriket, errugbi eta futbol partiduak nahiz zaldi lasterketak ospatu izan dira.

## Iruditegia 

Irudi:Racecourse Ground, Wrexham (1).JPG|Kanpoaldea.
Irudi:Eric_Roberts_Stand.jpg|Eric Roberts harmaila.
Irudi:Sainsbury_Stand.jpg|Sainsbury harmaila.
Irudi:Ryan Valentine scores.jpg|Atea eta ondoetako harmaila.

## Kanpo estekak
Bermiegoko hagina

thumb|eskuinera|250px|Bermiegoko hagina.
**Bermiegoko hagina**,  edota *Teixu la Ilesia*, Espainiako Asturias autonomia erkidegoko Bermiego parrokian dagoen hagin bat da, Quirós udalerrian. Hain zuzen ere, hagin arrunt espezieko zuhaitza da. Elizaren alboan dago, herriaren kanpoaldean.

1995eko apirilaren 27ean Monumentu Natural izendatua izan zen, hortaz, Asturiasko natur ondareen egitasmoaren barnean babestua dago.

Itxura ia guztiz perfektua du, 15 metro zabalera, 10 metroko garaiera eta 6,5-7 metro arteko enbor perimetroa. Aditu batzuen arabera Europako hagin zaharrenetakoa omen da.

## Ikus gainera 
* Fortingallgo hagina, Eskozia

## Kanpo estekak
Fortingallgo hagina

thumb|250px|eskuinera|Fortingallgo hagina.
thumb|250px|eskuinera|Haginaren inguruko horma.
**Fortingallgo hagina**,  eta , Eskoziako Fortingall udalerriko elizaren alboan dagoen hagin arrunt bat da, Perth eta Kinross konderrian. Gaur egun Europako hagin zaharrenatzat jotzen da. Aditu batzuen arabera 2.000-3.000 urteko adina omen du, beste batzuen arabera aldiz, 5.000-9.000 urte artekoa litzateke. Dena den, Erresuma Batuko zuhaitzik zaharrena bezala sailkatua dago.

Haginak berez ez du itxura harrigarririk, ez da oso garaia eta beste garai batean erraldoia zen bere enborrak ere (1769an 17,5 metroko perimetroa zuen), gaur egun ez du beste munduko itxurarik, batez ere, XIX. mendean, turistek bertaratu eta oroigarri gisa enborretik oroigarri moduran ezpala bat hartzeko ohiturak desitxuratu baitu. Azken honek, zuhaitzaren berezko itxuran eragina izan eta enborraren erdialdea lurzoruaren mailan gelditzea ekarri du. Hala eta guztiz ere, zuhaitzak beste mende batzuk bizirautea aurreikusi da, eta gaur egun bere inguruan horma batek babesten du.

## Kanpo estekak
Deepdale

**Deepdale** Ingalaterrako Preston hiriko futbol zelai bat da, Deepdale eremuan. Preston North End Football Club futbol taldearen egoitza da.

1875ean eraikia eta 1878an irekia izan zen. Munduan "etengabe" erabilia izan den futbol estadio zaharrenaren ospea du, nahiz eta titulu hori Bramall Lane eta Racecourse Ground estadioekin lehiatua edo eztabaidatua egon.

## Iruditegia 

Irudi:Deepdale, Preston North End Football Club - geograph.org.uk - 1495318.jpg|Barnealdea.
Irudi:Deepdale Stadium, Preston (1).JPG|Kanpoaldea.
Irudi:The_Splash_at_Deepdale_-_geograph.org.uk_-_1588227.jpg|*The Splash*, Sir Tom Finneyren omenezko estatua.

## Kanpo estekak
Dolar hongkongdar

*Artikulu hau Hong Kongeko dibisari buruzkoa da; beste esanahietarako, ikus «Dolar».*

**Dolar hongkongdarra** (yue txinera tradizionalaz: 港元, jyutping: *gong2 jyun4,* ingelesez: *Hong Kong dollar*), Hong Kong Txinako Herri Errepublikaren Administrazio Bereziko Lurraldean erabiltzen den dibisa da. Haren ISO 4217 kodea **HKD** da eta sinboloa, $ edo 元, dolar eta peso izeneko beste diru mota batzuetatik bereizteko. Dolar hongkongdarraren banako baten ehunena zentimo deitzen da eta dolar bakoitza 100 zentimoz osatuta dago.

## Erreferentziak 
## Kanpo estekak 
*  Hong Kongeko Diru Agintaritzaren webgunea.
Dolar bruneitar

*Artikulu hau Bruneiko dibisari buruzkoa da; beste esanahietarako, ikus «Dolar».*

**Dolar bruneitarra** (malaysieraz: *Ringgit Brunei,* jawi malaysieraz: ريڠڬيت بروني* *), Bruneiko Estatua, Bakearen Egoitzan zirkulazioan dagoen dibisa da. Bere ISO 4217 kodea **BND** da eta bere sinboloa $ edo B$, dolar eta peso izeneko beste diru mota batzuetatik bereizteko. Dolar bruneitar banako baten ehunena zentimo deitzen da eta dolar bakoitza 100 zentimoz osatuta dago.

## Historia 
## Erreferentziak 
## Kanpo estekak 
*  Bruneiko Diru Agintaritzaren webgunea.
Amiens SC

**Amiens Sporting Club** Frantziako futbol taldea da, 1901 urtean Amiensen sortua. Etxeko partiduak Licorne estadioan jokatu ohi ditu. 2017-18an estraineko denboraldia izan du Ligue 1 maila gorenean.

## Palmaresa 
### Frantzian 
* Ligue 1 (0)
* Kopa (0): finalista 2001ean (2. mailan zegoela)

## Kanpo estekak 
*  Webgune ofiziala
ES Troyes AC

**ES Troyes AC** (izen osoa, *Espérance Sportive Troyes Aube Champagne*), Frantziako futbol taldea da, 1986an Troyesen sortua. Etxeko partiduak Stade de l'Aube estadioan jokatu ohi ditu.

## Palmaresa 
### Frantzian 
* Ligue 1 (0): zazpigarrena 2001 eta 2002an.
* Kopa (0): finalista 1956an.

### Europan 
* UEFA Intertoto Kopa (1): 2001

## Kanpo estekak 
*  Webgune ofiziala
RC Strasbourg Alsace

**RC Strasbourg Alsace** (alsazieraz *Füeßbàllmànnschàft vu Stroßburri*) Frantziako futbol taldea da, 1906an Estrasburgon sortua. Etxeko partiduak Meinau estadioan jokatu ohi ditu. Frantziako hiru txapelketa handiak (Liga, Kopa eta Ligako Kopa) irabazi dituen sei taldetako bat da.

## Palmaresa 
### Frantzian: 7 
* Ligue 1 (1): 1979
* Kopa (3): 1951, 1966, 2001
* Ligako Kopa (4): 1964, 1997, 2005, 2019
### Europan: 1 
* UEFA Intertoto Kopa (1): 1995

## Kanpo estekak 
*  Webgune ofiziala
Gnagna probintzia

**Gnagna** Burkina Fasoko 45 probintzietako bat da, Ekialdeko eskualdean kokatua. Bere hiriburua Bogandé da. 3.270 km2 ditu eta 2006an 407.739 biztanle zituen.

## Departamenduak 
Gnagna probintzian 7 departamendu daude:

## Erreferentziak 
## Kanpo estekak
Macron Stadium

**Macron Stadium**, formalki **Reebok Stadium**, Ingalaterrako Horwich hiriko futbol zelai bat da, Bolton Hirigunean eta Manchester Handian. Bolton Wanderers Football Club futbol taldearen egoitza da.

1997an inauguratu zen.

## Iruditegia 

Irudi:Reebok_Stadium_from_Crooked_Edge_Hill.jpg|Urrutira.
Irudi:Bolton.jpg|Kanpoaldea.
Irudi:Reebok Stadium - panoramio - Flippo.jpg|Barnealdea.
Irudi:Nat Lofthouse statue.jpg|Nat Lofthouse futbolariaren omenezko estatua.

## Kanpo estekak
Los Galerna

**Los Galerna** 2009an Arrasaten sorturiko musika taldea da, rocka eta surf musika jorratzen zituena. Talde instrumentala da.

## Taldekideak 
* Pezu - gitarra
* Garfi - gitarra
* Tupe - saxoa
* Moranx - baxua
* Xo - bateria

## Diskografia 
* *En El Purgatorio* (Pantano Records, 2010)
* *Surfusion* (Pantano Records, 2012)
* *Akelarre* (Gaztelupeko Hotsak, 2013)
* *Sangre en el Atléntico* (Gaztelupeko Hotsak, 2015) - mexikoko The Cavernarios taldearekin elarlanean.

## Erreferentziak 
## Kanpo estekak
Wanda muinoa

eskuinera|thumb|Wanda muinoa
eskuinera|thumb|Oroigarria munioaren gainean
**Wanda muinoa** () Mogiłan (1949tik Nowa Huta barrutiko auzoa) dagoen tumulua da Krakovian, Polonia. Tumulua Wanda printzesa hilobiratze lekua dela suposatzen da. Istorioaren bertsio baten arabera, bere buruaz beste egin zuen Vistula ibaian itota, alemaniar batekin nahi ez zuen ezkontza saihesteko. Tumulua ibaiaren ertzetik hurbil kokatzen da, gorpua aurkitu zen lekuan. Azterketa arkeologikoak 1913an eta 1960ko hamarkadaren erdialdean egin zituztenek ez zuten tumulatuaren adinaren eta helburuaren inolako ebidentziatik.
Muinoaren oinarriak 50 bat metroko diametroa du, itsas mailatik 238 metroko altueran da eta 14 metroko altuera du. Krakoviako beste hiru tumulatuek ez bezala, ez dago muino natural batean.

Tumuluari buruz idatzitako lehenengo idazkia XIII. mendekoa da. 1225. urtean,muinoaren milia baten barruan, Krakoviako apezpikuak monasterio bat eraiki zuen, Iwo Odrowąż izenekoa, Mogiła Abadia deitzen zutena, gaur egun ere aktibo dagoena. 1860. urtean Austria-Hungariako Inperioko gotorlekuetako bat bihurtu zen. 1890. urtean Jan Matejko-k diseinatutako monumentua goialdean eraiki zuten: arrano bat idulki baten gainean, ezpata baten erliebe batekin, eta 'Wanda' inskripzioarekin apaindua.

## Ikus, gainera 
* Krakus muinoa, Wanda printzesaren aitaren hilobi mitikoa
* Kościuszko muinoa Krakovian
* Piłsudski muinoa, baita Krakovian ere

## Kanpo estekak
Ewood Park

**Ewood Park**, Ingalaterrako Blackburn hiriko futbol zelai bat da, Lancashire konderrian. Blackburn Rovers Football Club futbol taldearen egoitza da.

1882an eraiki eta inauguratu zen.

## Iruditegia 

Irudi:Ewood Park panorama 2016-02-13.jpg|Barnealdeko ikuspegi panoramikoa.
Irudi:Ewood Park - Walker Steel stand.jpg|Walker Steel harmaila.
Irudi:Ewood Park - panoramio - Flippo (1).jpg|Barnealdea.
Irudi:Jack Walker Memorial, Ewood Park, Blackburn.jpg|Jack Walker oroigarria.

## Kanpo estekak
The Desert Fox: The Story of Rommel

***The Desert Fox: The Story of Rommel*** (euskaraz *Basamortuko Azeria: Rommelen Istorioa*) 1951ko Henry Hathaway estatubatuar zinema zuzendariaren gerra biografia film bat da. Erwin Rommel alemaniar militarraren bizitzan oinarritua dago. James Mason, Cedric Hardwicke eta Jessica Tandy aktoreek antzeztu zuten.

## Argumentua 
1940ko hamarkadaren hasiera, Bigarren Mundu Gerra. Erwin Rommel alemaniar mariskalaren Afrika Korps gudaroste geldiezina Ipar Afrikan barna Egipto bereganatzeko asmoz doa, baina heuren ibilbideak El-Alameingo bigarren guduan etena izango du, Bernard Montgomery ingeles mariskalaren gidaritzapeko aliatuen gudarosteak garaitzea lortuko baidituzte. Une honetantxe, Rommelek, ordurarte bere leialtasuna hitzemana zion Adolf Hitler fürherra Alemaniarentzat buruzagi desegokia dela eta herrialdea galbidera daramala konbentzituko da. Ondorioz, Hitler hiltzeko konspirazio bateko arduradunetako bat bilakatuko da.

## Aktoreak 
* James Mason: Erwin Rommel
* Jessica Tandy: Frau Lucie Rommel, Rommelen emaztea
* William Reynolds: Manfred Rommel
* Cedric Hardwicke: Karl Strölin doktorea
* Luther Adler: Adolf Hitler
* Everett Sloane: Wilhelm Burgdorf jenerala
* Leo G. Carroll: Gerd von Rundstedt
* George Macready: Fritz Bayerlein jenerala, Rommelen Afrika Korpseko menpekoa
* Richard Boone: Hermann Aldinger kapitaina
* Eduard Franz: Claus von Stauffenberg kolonela
* Don De Leo: Ernst Maisel maior jenerala
* John Hoyt: Wilhelm Keitel (krediturik gabe)
* Paul Cavanagh: Caesar von Hofacker teniente kolonela (krediturik gabe)
* Dan O'Herlihy: Komando kapitaina (krediturik gabe)

## Kanpo estekak 
* *The Desert Fox: The Story of Rommel* filmaren iragarkia ikusgai. Youtube.com 
* IMDBko fitxa irakurgai
The Wrestler (2008ko filma)

***The Wrestler*** (euskaraz *Borrokalaria*) 2008ko Darren Aronofsky estatubatuar zinema zuzendari eta ekoizleak zuzendu eta ekoitzitako kirol drama film bat da. Mickey Rourke, Marisa Tomei eta Evan Rachel Wood aktoreek antzeztu zuten.

65. Veneziako Zinemaldian Urrezko Lehoia saria irabazi zuen. Bestalde, bi Oscar Sarien izendapena ere jaso zituen: Gizonezko aktore onenaren Oscar Saria (Mickey Rourke) eta Emakumezko aktore onenaren Oscar Saria (Marisa Tomei).

## Argumentua 
1980ko hamarkada, Randy "The Ram" Robinson (Mickey Rourke) borrokalari profesional bat da. Hogei urte beranduago, New Jerseyko Elizabeth eremuan, jada lurjota, adinean aurrera eta bere onenak emanda, astebururo diru apur bat irabazteko helburuz borroka semiprofesionaletan borrokatuz jarraitzen du. Borrokaldi baten ondoren, borroka sustatzaile batek haren iraganeko arerio ezagunena zen Ayatollahren (Ernest Miller) aurkako borroka batean parte har dezan proposatuko dio, hain justu ere, biak jendez lepo zegoen Madison Square Garden pabilioian ospatutako 20. urteurrena dela eta. Randyk goi mailako borrokak berriz ere gaztaroko gailurrera eramango duelakoan, proposamena onartuko du.

Laister, bihotzeko gaixotasun bat duela eta hiltzeko arriskua duela jabetuko da. Medikuak berriz ere borroka ez dezan aholkatuko dio, hortaz, bere bizitza ahal duen mailan konpondu eta patuari aurre egitea erabakiko du.

## Aktoreak 
* Mickey Rourke: Robin Ramzinski / Randy "The Ram" Robinson
* Marisa Tomei: Pam / Cassidy
* Evan Rachel Wood: Stephanie Ramzinski
* Mark Margolis: Lenny
* Todd Barry: Wayne
* Judah Friedlander: Scott
* Ernest Miller: Bob / "Ayatollah"
* Ajay Naidu: Medic
* Wass Stevens: Nick
* John D'Leo: Adam
* Gregg Bello: Larry

Hainbat borrokalari profesional ere filmean agertzen dira: Andrew Anderson, Robbie E, Necro Butcher, Nick Berk, The Blue Meanie, Sabian, Nate Hatred, Ron Killings, L.A. Smooth, Jay Lethal, Jim Powers, Claudio Castagnoli, Larry Sweeney, Romeo Roselli, John Zandig, Chuck Taylor, Nigel McGuinness, DJ Hyde, Havoc (Kit Cope), Pappadon eta Jay Santana.

## Kanpo estekak 
* *The Wrestler* filmaren iragarkia ikusgai. Youtube.com 
* Webgune ofiziala 
* IMDBko fitxa irakurgai
Tobruk (1967ko filma)

***Tobruk***, 1967ko Arthur Hiller kanadar-estatubatuar zinema zuzendariak zuzendutako gerra film bat da. Rock Hudson, George Peppard, Nigel Green eta Guy Stockwell aktoreek antzeztu zuten.

## Argumentua 
1942ko iraila. Donald Craig maiorra (Rock Hudson) eta Kurt Bergman kapitaina (George Peppard) juduez eta britainiarrez osatutako talde bateko kideak dira, beren helburua Tobruk hirira iritsi eta Egiptora Suezeko kanala bereganatzeko asmoz doan Erwin Rommel mariskalaren Afrika Korps gudarostearen erregai erreserbak suntsitzea izango da.

## Aktoreak 
* Rock Hudson: Donald Craig maiorra
* George Peppard: Kurt Bergman kapitaina
* Robert Wolders: Bruckner kaporala
* Anthony Ashdown: Boyden tenientea
* Nigel Green: John Harker teniente kolonela
* Norman Rossington: Alfie Braithwaite soldadua
* Percy Herbert: Dolan soldadua
* Jack Watson: Jack Tyne sarjentu maiorra
* Guy Stockwell: Max Mohnfeld / Von Kruger tenientea
* Leo Gordon: Krug sarjentua (kredituetan Leo V. Gordon bezala)
* Peter Coe: Tuareg buruzagia
* Liam Redmond: Henry Portman
* Heidy Hunt: Cheryl Portman
* Rico Cattani: Stuhler kaporala (kredituetan Henry Rico Cattani bezala)
* Curt Lowens: Alemaniar kolonela
* Joseph Sargent: izenik gabeko soldadua

## Kanpo estekak 
* *Tobruk* filmaren iragarkia ikusgai. Youtube.com 
* IMDBko fitxa irakurgai
Pataca macautar

*Artikulu hau Macauko dibisari buruzkoa da; beste esanahietarako, ikus «Pataca».*

**Pataca macautarra** (yue txinera tradizionalaz: 澳門圓, jyutping: *ou3 mun4 jyun4*, portugesez: *Pataca de Macau*), Macau Txinako Herri Errepublikaren Administrazio Bereziko Lurraldean zirkulazioan dagoen dibisa da. Bere ISO 4217 kodea **MOP** da eta bere sinboloa MOP edo MOP$. Pataca banako baten ehunena avo deitzen da eta pataca bakoitza 100 avoz osatuta dago.

## Historia 
## Erreferentziak 
## Kanpo estekak 
*  Macauko Diru Agintaritzaren webgunea.
Dr Pepper

thumb|200px|eskuinera|Dr Pepper botila.
**Dr Pepper**, AEBetako freskagarri karbonatu ezagun bat da. Cadbury Schweppes multinazionalaren barnean dagoen Dr Pepper Snapple Group Inc. edari enpresak ekoiztu eta merkaturatzen du. Izena Charles T. Pepper estatubatuar mediku eta zirujau konfederatuen omenez darama.

1880ko hamarkadan, Charles C. Aldertonek Texas estatuko Waco hirian sortu eta 1885ean lehenbizikoz zerbitzatua izan zen. 1904an herrialde osoan zehar saltzen hasi zen. Gaur egun mundu osoan zehar saltzen da, nahiz eta nagusiki AEBetan ezaguna izan.

## Kanpo estekak 
* Webgune ofiziala
Getxoko Arenas 2017-2018

Entrenatzailea:  Bolo (2013-Egun)
* 15px|Kapitain = Kapitainak.
* 15px|Lesio = Epe luzeko lesioa.
#### Bajak 
### Neguko Merkatua 2018 
### Udako merkatua 2017 
## Kanpo estekak
Krisis (musika taldea)

**Krisis**, Aretxabaletan sortutako punk taldea da. 2007an eratu zen eta bi maketa kaleratu ondoren 2016an atera zuten lehen diskoa, *Ahora Puedes Gritar*. 2018an beraien azkenengo lana grabatu dute " desde otro planeta" izenekoa, maiatzaren 21ean kaleratuko dena

## Diskografia 
* maketa (2008)
* maketa (2010)
* *Ahora Puedes Gritar* (2016, autoekoizpena)
* *Desde otro planeta* (2018, Rock Izar Records)

## Erreferentziak 
## Kanpo estekak
Marijane kanta zan! (diskoa)

**"Marijane kanta zan!"** Oskorri musika talde euskaldunak 1997an argitaratutako disko-liburua da.

Marijane Minaberri idazle nafarraren hitzekin konposatutako abestiek osatzen dute diskoa. Kantuen hitzak Ikas-ek 1965ean argitaratu zuen *Xoriak kantari* olerki bildumatik aukeratu zituzten gehienak. Liburua osoki interneten aurkitu daiteke, beste hainbat idatzirekin batera, *armiarma.eus*-en. Diskoa eta marrazki-liburuaz gain, haren olerki bilduman oinarritutako ikuskizuna eraman zuten herriz herri Oskorrik eta Kukubiltxo taldeak.thumb|Marijane Minaberri 2007anLan horiek egin zuten Minaberri ezagun-ezagun. Oskorriren ekarpenak arrakasta handia lortu zuen.

## Abestiak 
# Marijane kanta zan (Musika: Natxo de Felipe / Moldaketak: Bixente Martinez-Hitzak: Marijane Minaberri)
# Pin pan pin (Musika eta moldaketak: Anton Latxa-Hitzak: Marijane Minaberri)
# Euria (Musika: G. Lertxundi / Moldaketak: Jose Manuel Urrejola-Hitzak: Marijane Minaberri)
# Tiruliruli xoria kantari (Musika: G. Lertxundi / Moldaketak: Jose Manuel Urrejola-Hitzak: Marijane Minaberri)
# Buruko mina (Musika: Natxo de Felipe / Moldaketak: Bixente Martinez-Hitzak: Marijane Minaberri)
# Gatu eta sagu (Musika eta moldaketak: Anton Latxa-Hitzak: Marijane Minaberri)
# Altxalilia (Musika: G. Lertxundi / Moldaketak: Josu Salbide-Hitzak: Marijane Minaberri)
# Kukurruku (Musika: G. Lertxundi / Moldaketak: Bixente Martinez-Hitzak: Marijane Minaberri)
# Xerri kuttin (Musika: G. Lertxundi / Moldaketak: Josu Salbide-Hitzak: Marijane Minaberri)
# Trikiti trakata (Musika: Natxo de Felipe / Moldaketak: Bixente Martinez-Hitzak: Marijane Minaberri)
# Bubaño (Musika: G. Lertxundi / Moldaketak: Juantxe Aguilar-Hitzak: Marijane Minaberri)
# Ahateak (Musika eta moldaketak: Anton Latxa-Hitzak: Marijane Minaberri)
# Bil bil bil (Musika: Anton Latxa / Moldaketak: Juantxe Aguilar-Hitzak: J. Diharce)
# Lertsunak (Musika: G. Lertxundi / Moldaketak: Anton Latxa-Hitzak: Marijane Minaberri)
# Maritxu alegera (Musika eta moldaketak: Josu Salbide-Hitzak: Marijane Minaberri)
# Arbolatik hostoa (Musika: G. Lertxundi / Moldaketak: Bixente Martinez-Hitzak: Marijane Minaberri)
# Kukua (Musika: Natxo de Felipe / Moldaketak: Txarli de Pablo-Hitzak: Marijane Minaberri)
# Mixelengo zubittoan (Musika: G. Lertxundi / Moldaketak: Jose Urrejola-Hitzak: Marijane Minaberri)
# Xoria kaiolan (Musika: Natxo de Felipe / Moldaketak: Josu Salbide-Hitzak: Marijane Minaberri)
# Marigorri (Musika: G. Lertxundi / Moldaketak: Juantxe Aguilar-Hitzak: Marijane Minaberri)
# Mattin hartza (Musika: Natxo de Felipe / Moldaketak: Jose Urrejola-Hitzak: Marijane Minaberri)
# Hiru otso beltz (Musika: Natxo de Felipe / Moldaketak: Anton Latxa-Hitzak: Marijane Minaberri)
# Itzul burua (Musika: Natxo de Felipe / Moldaketak: Bixente Martinez-Hitzak: Marijane Minaberri)
# Pottoka (Musika: Natxo de Felipe / Moldaketak: Anton Latxa-Hitzak: Marijane Minaberri)

## Erreferentziak 
## Kanpo estekak 
* Marijane kanta zan! diskoa Badok.eus musika atarian
* MariJan Kanta zan bideoa Youtube-n
Piłsudski muinoa

eskuinera|thumb|200x200px|Piłsudski muinoa
**Piłsudski muinoa** (**Independentziaren muinoa** edo **Askatasunaren muinoa**) () Krakovian (Polonia) kokatua dagoen tumulua da, eta poloniarrek Józef Piłsudski-ren omenez ezarri zuten. 1934 eta 1937 urteen artean eraikitako muino artifiziala da. Krakoviako mendebaldean dago, Sowiniec gailurrean, Zwierzyniec barrutian. Krakoviako lau tumuluen berriena eta handiena da.

## Kanpo estekak
Euskotren Bandera

**Euskotren Bandera** Emakumezkoen Traineru Ligako babesle nagusia den Euskotrenek urtero antolatzen duen bandera da. Ez du leku finkorik, lehenengo hirurak San Pedron izan ziren eta azken ekitaldiak Lekeition.

## Palmaresa 
## Garaipenak 
## Erreferentziak 
## Kanpo estekak 
* Traineras.es webguneko informazioa
Kościuszko muinoa

thumb|Kościuszko muinoa (2006)
**Kościuszko muinoa** () Krakoviako (Polonia) tumuluetako bat da. Krakoviarrek eraiki zuten Tadeusz Kościuszko nazioko buruzagi poloniarraren ospakizunetan, Krakus eta Wanda-ko Krakoviar prehistoriako tumuluen ondoren eratu den muino artifiziala da. Bihurka doan bide bat goian, gutxi gorabehera. Itsas mailatik 326 metrotan (1.070 ft), Vistula ibaiaren eta hiriaren ikuspegi panoramikoa du. 1823ko azaroan amaitu zen. Monumentuarentzat hautatutako kokapena Bronisława Beataren mendixka naturala (Polonieraz: Wzgórze bł. Bronisławy) izan zen, Sikornik izenez ere ezaguna, Krakoviako Zwierzyniec barrutian kokatua dago.
Kościuszko muinoa Krakoviako lau oroitzapenezko tumulatuetako bat da, bi historiaurretako tumuluak dira, Krakus muinoa eta Wanda muinoa, eta beste biak modernoak, Piłsudski muinoa eta Kościuszko muinoa.

Kościuszko muinoaren eraikuntza Poloniako atzerriko okupaziopeko lurralde guztietan bizi ziren poloniarren dohaintzek finantzatu zuten. Hiru urtez 1820an hasita, adin eta klase guztietako jendeak borondatez eraiki zuten 34 metroko altuera muinoa (112 ft). Lanak Tadeusz Kościuszko Oroitarriaren Eraikuntza Batzordeak zuzendu zuen. Muinoaren oinarrian, Fundazio akta beiraren eta marmolezko kutxa batean gorde zen. Goialdean, Tatra mendietatik ekarritako granitozko harkaitz bat jarri zuten, "Kościuszce" idazkunarekin (Kościuszko-ri). Tumuluaren barruan, urnak lurzoruarekin lurperatu zituzten, Poloniako eta Amerikako bataila-eremukoak, non Kościuszko borrokatu zuen.

## Kanpo estekak
Falmer Stadium

**Falmer Stadium**, Ingalaterrako Falmer udalerrian dagoen futbol zelai bat da, Ekialdeko Sussex konderrian. Brighton & Hove Albion F.C. futbol taldearen egoitza da.

2011ean eraiki zen.

## Iruditegia 

Irudi:Amex_Community_Stadium.jpg|Aireko ikuspegia.
Irudi:Falmer_Stadium_-_League_debut_2.jpg|Zelaia.
Irudi:Amex Stadium Pitch panorama - geograph.org.uk - 2859086.jpg|Zelaia.
Irudi:Falmer Stadium - main stand 2.jpg|Harmaila nagusia.

## Kanpo estekak
Dean Court

**Dean Court**, Ingalaterrako Bournemouth hiriko futbol zelai bat da, Dorset konderrian. Athletic Football Club Bournemouth futbol taldearen egoitza da.

1910ean eraiki zen.

## Iruditegia 

Irudi:Deancourt_14092013_vblackpool2.jpg|Zelaia
Irudi:DeanCourtPanorama.jpg|Zelaia.
Irudi:King's Park, Fitness First Stadium - geograph.org.uk - 644340.jpg|Kanpoaldea.

## Kanpo estekak
City Ground

**City Ground**, Ingalaterrako West Bridgford udalerrian dagoen futbol zelai bat da, Nottinghamshire konderrian. Nottingham Forest Football Club futbol taldearen egoitza da.

1898ean eraiki eta inauguratu zen.

## Iruditegia 

Irudi:Nottingham_MMB_15_City_Ground.jpg|Kanpoaldea.
Irudi:Nottingham.jpg|City Ground eta Meadow Lane estadioak parez-pare.
Irudi:CityGroundPanorama.jpg|Barnealdea.
Irudi:Panorama_from_bridgford.jpg|Barnealdea.

## Kanpo estekak
Dens Park

**Dens Park**, Eskoziako Dundee udalerrian dagoen futbol zelai bat da. Dundee Football Club futbol taldearen egoitza da. 1899an inauguratu zen.

Bitxikeria gisa, elkarren artean lehia bizia duten Dundee Football Club taldearen estadioa eta Dundee United FC taldearen Tannadice Park estadioa, bata bestearengandik 180 metro eskasera daude.

## Iruditegia 

Irudi:Map_of_Dens_Park_and_Tannadice_Park,_Dundee,_Scotland,_October_2010.jpg|Tannadice Park eta Tannadice Park estadioen kokapen mapa.
Irudi:Dundee v St. Johnstone.jpg|Zelaia
Irudi:Dens stand.jpg|Harmaila.
Irudi:Tannadice Street - geograph.org.uk - 1012820.jpg|Kanpoaldea.

## Kanpo estekak
Caledonian Stadium

**Caledonian Stadium**, Eskoziako Inverness udalerrian dagoen futbol zelai bat da. Inverness Caledonian Thistle FC futbol taldearen egoitza da. 1996ko abenduaren 9an inauguratu zen.

## Iruditegia 

Irudi:Caledonianstadium.jpg|Barnealdea.
Irudi:Caledonian Stadium - geograph-916623.jpg|Zelaia.
Irudi:Caledonian stadium.jpg|Kanpoaldea.

## Kanpo estekak
Leioa Kirol Elkartea 2017-2018

Entrenatzailea:  Jon Ander Lambea (2017-Egun)
* 15px|Kapitain = Kapitainak.
* 15px|Lesio = Epe luzeko lesioa.
#### Bajak 
### Neguko Merkatua 2018 
### Udako merkatua 2017 
## Kanpo estekak
Erabatekoa eta ezdeusa: Sorburua (eskultura)

***Erabatekoa eta ezdeusa: Sorburua*** Imanol Marrodan-en burdinazko eskultura da, Oiartzungo Aiako Harriak parke naturalean dagoena, Arditurriko meatzeetan berreskuraturiko inguruan. Oiartzungo udalak 2008ko maiatzaren 23an jarri zuen burdinazko egitura handi hau.

Egilea den Imanol Marrodan eskultore bilbotarra 1964an jaio zen eta nazioarte mailako gaur egungo arte-sortzaile esanguratsua da, esperimentazioan etengabe lanean aritzen dena. Autorearen arabera, eskulturak igarotze bat islatzen du: kanpotik barrura, formatik kontenplaziora, aniztasunetik batera, espaziotik espazio-gabeziara eta denboratik denbora-gabeziara.
thumb|300px|Eskultura hegoaldetik ikusita

## Erreferentziak 
## Kanpo estekak
Pataca (argipena)

**Pataca** hitzak hainbat adiera ditu:

## Diruak 
* Pataca macautarra, Macaun zirkulazioan dagoen dibisa.
* Pataca timortarra, Portugaldar Timorren zirkulazioan zegoen dibisa.

## Kanpo estekak
Motel

[thumb|eskuinera|250px|Hiway Motela, [Albuquerque, Mexiko Berria.]]
**Motela** (ingelesezko ***mo**torist ho**tel*** hitzen laburdura) errepide bazterreko hotel mota bat da, bereziki errepideetan ibilgailuetan doazen bidaiariek ostatu hartzeko lekua. Nagusiki AEBetan daude, batez ere ibilbide luzeak hedatzen diren mendebalde eta lautada handietako estatuetan.

Solairu bat edo bi izan ohi dituzte, beren gelatara harrera gelatik pasabide luze baten zehar iristen da, edo baita aparkalekutik zuzenean ere.

Motelen irudia estatubatuar herri kulturan oso sustraitua dago, eta mundu osoan ere estatubatuar road movie eta motorzaleen filmeen bidez ezaguna egin da. Errepideez gain, hiri handietan ere izaten dira, beren sistemak ospea bereganatzeaz gain erabiltzaileen erabateko intimitatea eta diskrekzioa ziurtatzen baidute.

## Kanpo estekak